Xiaomi

**Xiaomi Inc.** (; izgovor: *sjaomi*) kineska je multinacionalna elektronska kompanija koju je 2010. godine osnovao Lei Jun. Proizvodi pametne mobitele, mobilne aplikacije, laptope, kućanske uređaje, torbe, cipele i mnoge druge proizvode. Kompanija je kreirala i nezavisne podbrendove pametnih telefona: Redmi, Black Shark i Poco.

Godine 2018. Xiaomi je pretekao Oppo i time postao četvrti najveći proizvođač pametnih mobitela na svijetu poslije Samsunga, Applea i Huaweija.

## Naziv 
Xiaomi je kineska riječ koja u doslovnom prijevodu znači *mala riža*. U 2011. Lei Jun izjavio je da inspiracija za naziv dolazi od stare budističke izreke "*Za budistu, zrno riže veće je od cijele planine*", što ukazuje na namjeru kompanije da radi polazeći od malih stvari umjesto da teži savršenstvu. Mi je skraćenica za mobilni internet (), ali i za nemoguću misiju () zbog prepreka s kojima se Jun susretao od ranih početaka.

Logotip Mi predstavlja karakter, srce i čistoću.

## Osnivanje i počeci 
Kompaniju su osnovali Lei Jun i Bin Lin 2010. godine. Pažnju masovnih medija privlači nakon izlaska Xiaomi Phonea (Xiaomi Mi 1), pametnog mobitela, u septembru 2011. godine. Godine 2013. prodali su više od 300.000 Xiaomi Mi 2 mobitela, a njihov osnivač Lei Jun predviđa prodaju gotovo 2 miliona pametnih mobitela do kraja 2012. Dana 5. septembra predstavljen je treći pametni mobitel, Mi 3, dostupan u dvije verzije: prvi opremljen četverojezgrenim Snapdragonom 800 (MSM8974AB), a drugi opremljen NVIDIA Tegrom 4. Na istom događaju predstavljen je i MiTV, pametni televizor veličine 47 s operativnim sistemom baziranim na Androidu.

Dana 22. jula kompanija predstavlja četvrti model iz serije, Xiaomi Mi 4, s četverojezgrenim Qualcomm Snapdragonom 801 i 5-inčnim ekranom sa Full HD rezolucijom (441 ppi). Istog dana predstavljen je i Xiaomi Mi Band, pametni sat sa IP67 certifikatom i baterijom od 410 mAh koja može izdržati najmanje 30 dana korištenja. Dana 25. jula 2015. najavljen je Mi Note i Mi Note Pro. Prvi je imao Full HD ekran od 5,7 i procesor Snapdragon 801, te 4 GB LPDDR4 RAM-a. Dana 23. aprila 2015. u Indiji predstavljen je Xiaomi Mi 4 opremljen polikarbonatnim kućištem, Sharp Full HD ekranom od 5, 2 GB RAM memorije, 16 ROM-a, Sony IMX214 kamerom od 13mpx s otvorom blende f/2.0 i dvotonskom bljeskalicom. To je prvi uređaj kineske kompanije koji se temelji na Android Lollipopu 5.0.2.

Dana 22. septembra 2015. službeno je predstavljena poboljšana verzija Mi 4i, Mi 4c opremljena Snapdragonom 808 s Adreno 418, ekranom 5 sa Full HD rezolucijom, te starom kamerom, baterijom od 3080mAh, 16/32 ROM i 2/3 GB RAM memorije.

Dana 23. novembra 2015. predstavljen je novi Mi Pad 2, nasljednik starog Mi Pada s Intel Cherry Trail procesorom, ali i Redmi Note 3 sa istim starim procesorom njegovog prethodnika, s 3 GB RAM-a. To je ujedno i prvi njihov uređaj koji ima senzor otiska prsta.

Tokom 2016. predstavili su brojne pametne mobitele, od kojih je većina još uvijek u prodaji: Mi Mix (s oko 90% prednjeg dijela koji zauzima zaslon), Mi Note 2, Mi5s, Mi5s Plus, Mi Max, Redmi Note 4, Redmi 4, Redmi 4A i Redmi 4 Pro.

## Kontroverze 
### Narušavanje privatnosti korisnika i navodna krađa podataka 
Xiaomijeva usluga Mi Cloud skladišti sve korisničke podatke na svojim serverima smještenim u Kini. Kao kompanija sa sjedištem u Kini, dužna je dijeliti podatke s kineskom vladom prema kineskom Zakonu o internetskoj sigurnosti i Nacionalnom obavještajnom zakonu. Postojale su glasine da se preko Mi Clouda šalju neki privatni podaci, uključujući zapisnik poziva i podatke o kontaktima, direktno na njihove servere. U ažuriranoj MIUI verziji Xiaomi obavještava korisnike da privatni podaci nisu bili skladišteni na njihovim serverima ako servis razmjene poruka u oblaku nije bio uključen. U oktobru 2014. Xioami je objavio da pravi servere izvan Kine za međunarodne korisnike, pozivajući se na poboljšane usluge i poštivanje propisa u drugim državama.
Otprilike u isto vrijeme, Indija izdaje upozorenje protiv Xiaomija, navodeći da su oni nacionalna prijetnja jer su korisničke podatke slali agenciji kineske vlade. Forbes je 30. aprila 2020. izvijestio da Xiaomi prati upotrebu pretraživača, uključujući aktivnost privatnog pretraživača i navigaciju, bez sigurne zaštite ili anonimizacije. Xiaomi je osporio tvrdnje, potvrđujući pritom da je prikupljao podatke o pregledavanju, tvrdeći da podaci nisu povezani s bilo kojom osobom i da su potrošači pristali na njihovo praćenje, a kasnije su objavili odgovor u kojem se navodi da se prikupljanje podataka koristi za statističku analizu i da su korisnički podaci u sigurnim rukama.

## Reference 
Kategorija:Elektronske kompanije
Kategorija:Kompanije u Kini